وئنئسوئلا پارلامئنتی پرئزیدئنت نیکولاس مادورونون صلاحیتلرینی ایجرا ائده بیلمدیینه گؤره ایستئفایا گئتمهسی حاقدا قرار قبول ائدیب.
آخار .آذ خبر وئریر کی، قرارین لئهینه ۱۰۶ دئپوتات سس وئریب.
حؤکومتیؤنلو دئپوتاتلار ایسه سس وئرمهدن اول زالی ترک ائدیبلر.
پارلامئنتاریلر اؤلکه کونستیتوسییاسینین ۲۳۳-جو ماددهسینه اویغون اولاراق حرکت ائدیبلر. ماددهیه اساساً، پرئزیدئنت صلاحیتلرینی ایجرا ائتمه دیی تقدیرده یئنی سئچکیلرین کئچیریلمهسی نظرده توتولور.
قئید ائدک کی، قبول ائدیلهن قرار فاکتیکی اولاراق حقوقی گوجه مالیک دئییل. وئنئسوئلا قانون وئریجیلیینده پرئزیدئنتین پارلامئنت طرفیندن ایمپیچمئنت ائدیلمهسی نظرده توتولماییب.
بو آرادا وئنئسوئلا آلی محکمهسی پارلامئنتین پرئزیدئنت نیکولاس مادورو بارهسینده ایستئفا قرارینی غئیری-کونستیتوسیون ساییب.
عالی محکمه پارلامئنتده نیکولاس مادورونون ایستئفاسینا دایر کئچیریلهن سس وئرمهنین قانونسوز اولدوغونا دایر قرار چیخاریب.
«عآلی محکمه بیر داها خاطیرلادیر کی، قانون وئریجی اورگانین اؤلکه کونستیتوسییاسینین چرچیوهسیندن کنارا چیخان قرارلار قبول ائتمهیه صلاحیتی یوخدور»، - معلوماتدا وورغولانیب.
اؤتن ایلین اوکتیابریندا بئین الخالق واسطهچیلرین ایشتیراکی ایله وئنئسوئلا حکومتی و موخالیفتین چوخلوق تشکیل ائتدیی پارلامئنت آراسیندا دانیشیقلار باشلاییب. نویابرین ۱۱-۱۲-ده کئچیریلهن دانیشیقلاردا بیر سیرا راضیلیق الده اولونسا دا، موخالیفت دئکابرین ۶-آ نظرده توتولان گؤروشدن ایمتینا ائدیب.
قئید ائدک کی، پرئزیدئنت نیکولاس مادورونون صلاحیت مدتی ۲۰۱۹-جو ایلده باشا چاتیر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab